Ben Adams

Benjamin Edward Stephen Adams (født 22. november 1981 i Bracknell i Storbritannia) er en britisk musiker, best kjent fra det britisk/norske boybandet A1 sammen med Christian Ingebrigtsen, Paul Marazzi og Mark Read.

På Melodi Grand Prix 2023 avslørte Adams å være en del av popgruppen Subwoolfer som ulven «Keith». Hans partner «Jim» ble også avslørt som den norske musikeren Gaute Ormåsen.

Bakgrunn  
Ben Adams er sønn av Anita (født Olpherts-Forrester) og Anthony W. Stephens. Foreldrene hans ble skilt, og da han var 8 år i januar 1990, giftet moren hans seg på nytt med forretningsmannen Jeremy Adams. Han fikk deretter sin stefars etternavn.

Ben Adams vokste opp i Middlesex. Han hørte på artister som Madness, James Taylor, Michael Jackson og Tracy Chapman. I oppveksten sang han solo på skoleforestillinger og spilte piano, obo og fiolin. Han fattet også interesse for musikken til Prince og Stevie Wonder.

Karriere

A1 (1998–2002) 
I 1997 ble Adams medlem av popgruppen A1. Mellom 1999 og 2002 ga de ut tre album og fikk en rekke førsteplasser på hitlister og Top 10-hits over hele verden. Med to unntak var alle bandets hitlåter skrevet av Ben Adams – alene eller som medforfatter.

Solokarriere 
Etter at A1 var oppløst, spilte Adams inn solo-albumet It's Brutal Out There. Han etablerte også selskapet Parkbench Studios og begynte å skrive sanger og produsere for andre artister, både i Storbritannia og USA. 

I 2009 kom Ben Adams på femteplass i den britiske versjonen av realitykonkurransen Big Brother.

A1 (2009–) 
A1 ble gjenforent i august 2009 og signerte kontrakt med Universal Music Norge. 
Den 6. februar 2010 stod A1 på scenen i Oslo Spektrum under finalen av den norske musikk-konkurransen Melodi Grand Prix 2010, med sangen «Don’t Wanna Lose You Again». De endte opp med en andreplass.

I 2012 ga de ut albumet Rediscovered.

Subwoolfer (2022–) 
Adams er én av to sangere i bandet Subwoolfer, sammen med Gaute Ormåsen. Bandet vant Melodi Grand Prix 2022 og representerte med det Norge i Eurovison Song Contest.

Diskografi

Med A1

Album 
 1999: Here We Come (Sony BMG)
 2000: The A List (Sony BMG)
 2002: Make it Good (Sony BMG)
 2010: Waiting for Daylight (Universal)
 2012: Rediscovered (Universal)

EP 
 2005: Sorry

Soloalbum 
 2010: It's Brutal Out There

Deltar på 
 2010: Melodi Grand Prix 2010 (2. plass) med A1
 2022: Melodi Grand Prix 2022 (1. plass) med Subwoolfer
 2022: Eurovision Song Contest (10. plass) med Subwoolfer

Referanser

Eksterne lenker 
 
 
 

Britiske sangere
Skal vi danse-deltakere
Deltakere i Eurovision Song Contest 2022
Deltakere i Melodi Grand Prix 2022
Vinnere av Melodi Grand Prix